ประเทศเบลารุส

ประเทศในยุโรปตะวันออก
53°N 27°E﻿ / ﻿53°N 27°E﻿ / 53; 27
| สาธารณรัฐเบลารุส Рэспу́бліка Белару́сь (เบลารุส) Респу́блика Белару́сь (รัสเซีย) |
| --- | --- |
   ธงชาติ     ตราแผ่นดิน  
เพลงชาติ: มือ เบียลารูซือ
แสดงลูกโลกแสดงทวีปยุโรปที่ตั้งของ ประเทศเบลารุส  (เขียว)ในยุโรป  (เทาเข้ม)  —  [คำอธิบายสัญลักษณ์]
เมืองหลวง และเมืองใหญ่สุด: มินสค์ 53°55′N 27°33′E﻿ / ﻿53.917°N 27.550°E﻿ / 53.917; 27.550
ภาษาราชการ: เบลารุส รัสเซีย
ภาษาชนกลุ่มน้อยที่ได้รับการยอมรับ: โปแลนด์ ยูเครน ยิดดิช
กลุ่มชาติพันธุ์  (ค.ศ. 2019): 84.9% ชาวเบลารุส 7.5% ชาวรัสเซีย 3.1% ชาวโปแลนด์ 1.7% ชาวยูเครน 2.8% อื่น ๆ
ศาสนา  (ค.ศ. 2011): 55.4% คริสต์ —48.3% อีสเทิร์นออร์ทอดอกซ์ —7.1% นิกายอื่น ๆ 41.1% ไม่มีศาสนา 2.4% อื่น ๆ 1.1% ไม่ระบุ
เดมะนิม: ชาวเบลารุส
การปกครอง: รัฐเดี่ยว สาธารณรัฐระบบประธานาธิบดีภายใต้ระบอบเผด็จการ

• ประธานาธิบดี : อาเลียกซันดร์ ลูกาแชนกา 
• นายกรัฐมนตรี : รามัน ฮาลอว์แชนกา
 
สภานิติบัญญัติ: รัฐสภา
• สภาสูง: สภาสาธารณรัฐ
• สภาล่าง: สภาผู้แทนราษฎร
ก่อตั้ง

• ดัชชีปาลอตสก์ : ค.ศ. 987
• ราชรัฐตูรอฟ : คริสต์ศตวรรษที่ 10
• แกรนด์ดัชชีลิทัวเนีย : ค.ศ. 1236
• สาธารณรัฐประชาชนเบลารุส : 9 มีนาคม ค.ศ. 1918
• เป็นเอกราชจากรัสเซีย : 25 มีนาคม ค.ศ. 1918
• ประกาศเป็นรัฐเอกราช : 27 กรกฎาคม ค.ศ. 1990
• เป็นเอกราชจากสหภาพโซเวียต : 25 สิงหาคม ค.ศ. 1991
• รัฐธรรมนูญฉบับปัจจุบัน : 15 มีนาคม ค.ศ. 1994
• การแก้ไขครั้งสุดท้าย : 17 ตุลาคม ค.ศ. 2004
 
พื้นที่
• รวม: 207,595 ตารางกิโลเมตร (80,153 ตารางไมล์) (อันดับที่ 84)
• แหล่งน้ำ (%): 1.4% (2.830 ตารางกิโลเมตร หรือ 1.093 ตารางไมล์)
ประชากร
• ค.ศ. 2021 ประมาณ: 9,349,645 (อันดับที่ 96)
• สำมะโนประชากร ค.ศ. 2019:  9,413,446
• ความหนาแน่น: 45.8 ต่อตารางกิโลเมตร (118.6 ต่อตารางไมล์) (อันดับที่ 142)
จีดีพี (อำนาจซื้อ) : ค.ศ. 2020 (ประมาณ)
• รวม:  185.889 พันล้านดอลลาร์สหรัฐ (อันดับที่ 69)
• ต่อหัว:  19,758 ดอลลาร์สหรัฐ (อันดับที่ 66)
จีดีพี (ราคาตลาด) : ค.ศ. 2020 (ประมาณ)
• รวม:  57.708 พันล้านดอลลาร์สหรัฐ (อันดับที่ 75)
• ต่อหัว:  6,133 ดอลลาร์สหรัฐ (อันดับที่ 84)
จีนี (ค.ศ. 2019):  25.3 ต่ำ
เอชดีไอ (ค.ศ. 2019):  0.823 สูงมาก · อันดับที่ 53
สกุลเงิน: รูเบิลเบลารุส (BYN)
เขตเวลา: UTC+3 (เวลามอสโก)
รูปแบบวันที่: วว.ดด.ปปปป
ขับรถด้าน: ขวา
รหัสโทรศัพท์: +375
โดเมนบนสุด: .by .бел
เว็บไซต์ belarus.by
 ^ "FAO's Information System on Water and Agriculture". FAO. คลังข้อมูลเก่าเก็บจากแหล่งเดิมเมื่อ 26 January 2012. สืบค้นเมื่อ 16 February 2013. 
เบลารุส (อังกฤษ: Belarus; เบลารุส: Белару́сь, ออกเสียง: [bʲɛlaˈrusʲ]; รัสเซีย: Белару́сь, ออกเสียง: [bʲɪlɐˈrusʲ]) มีชื่ออย่างเป็นทางการว่า สาธารณรัฐเบลารุส (อังกฤษ: Republic of Belarus; เบลารุส: Рэспу́бліка Белару́сь; รัสเซีย: Респу́блика Белару́сь) ในอดีตมีชื่อเรียกอีกอย่างหนึ่งว่า เบียโลรัสเซีย (อังกฤษ: Byelorussia; รัสเซีย: Белору́ссия) เป็นประเทศที่ไม่มีทางออกสู่ทะเล ตั้งอยู่ในภูมิภาคยุโรปตะวันออก มีอาณาเขตติดต่อกับรัสเซีย ยูเครน โปแลนด์ ลิทัวเนีย และลัตเวีย เมืองหลวงของประเทศคือกรุงมินสค์ เมืองสำคัญของประเทศนี้ ได้แก่ แบรสต์ ฆโรดนา โฆเมียล และวีเชปสก์ พื้นที่มากกว่า 40% ของขนาดประเทศ 207,600 ตารางกิโลเมตร (80,200 ตารางไมล์) เป็นป่าไม้ ภาคเศรษฐกิจหลักของประเทศคืออุตสาหกรรมบริการและการผลิต จนถึงคริสต์ศตวรรษที่ 20 ดินแดนที่กลายมาเป็นประเทศเบลารุสในปัจจุบันเคยถูกรัฐต่าง ๆ ในหลาย ๆ ยุคยึดครอง ซึ่งรวมถึงราชรัฐโปลอตสค์ (คริสต์ศตวรรษที่ 11 ถึง 14), แกรนด์ดัชชีลิทัวเนีย, เครือจักรภพโปแลนด์–ลิทัวเนีย และจักรวรรดิรัสเซีย
ในช่วงหลังการปฏิวัติรัสเซียใน ค.ศ. 1917 เบลารุสประกาศเอกราชในฐานะสาธารณรัฐประชาชนเบลารุส แต่สหพันธ์สาธารณรัฐสังคมนิยมโซเวียตรัสเซียได้เข้ายึดครอง สาธารณรัฐโซเวียตสังคมนิยมเบียโลรัสเซียได้กลายเป็นสาธารณรัฐองค์ประกอบผู้ก่อตั้งสหภาพโซเวียตใน ค.ศ. 1922 และเปลี่ยนชื่อเป็นสาธารณรัฐสังคมนิยมโซเวียตเบียโลรัสเซีย (Byelorussian SSR) ดินแดนของเบลารุสเกือบครึ่งหนึ่งถูกผนวกเป็นส่วนหนึ่งของโปแลนด์หลังจากสงครามโปแลนด์–โซเวียตใน ค.ศ. 1919–1921 พรมแดนส่วนใหญ่ของเบลารุสมีลักษณะอย่างปัจจุบันตั้งแต่ ค.ศ. 1939 เมื่อดินแดนบางส่วนของสาธารณรัฐโปแลนด์ที่ 2 ถูกผนวกเข้ากับเบลารุสอีกครั้งหลังจากการรุกรานโปแลนด์ของสหภาพโซเวียต และได้ข้อสรุปหลังสงครามโลกครั้งที่สอง ในช่วงสงครามโลกครั้งที่สอง ปฏิบัติการต่าง ๆ ทางทหารทำให้เบลารุสเสียหายอย่างรุนแรง โดยสูญเสียประชากรราวหนึ่งในสามและทรัพยากรทางเศรษฐกิจมากกว่าครึ่ง สาธารณรัฐได้รับการพัฒนาขื้นใหม่อีกครั้งหลังสงคราม ใน ค.ศ. 1945 สาธารณรัฐเบียโลรัสเซียกลายเป็นสมาชิกผู้ก่อตั้งของสหประชาชาติพร้อมกับสหภาพโซเวียตและสาธารณรัฐยูเครน
รัฐสภาสาธารณรัฐเบลารุสประกาศอำนาจอธิปไตยของเบลารุสเมื่อวันที่ 27 กรกฎาคม ค.ศ. 1990 และในระหว่างการล่มสลายของสหภาพโซเวียต เบลารุสได้ประกาศเอกราชเมื่อวันที่ 25 สิงหาคม ค.ศ. 1991 อาเลียกซันดร์ ลูกาแชนกา ดำรงตำแหน่งประธานาธิบดีคนแรกของประเทศมาตั้งแต่ ค.ศ. 1994 นักข่าวตะวันตกบางคนได้ขนานนามเบลารุสว่าเป็น "เผด็จการสุดท้ายของยุโรป" เนื่องมาจากรูปแบบรัฐบาลซึ่งลูกาแชนกาได้นิยามเองว่าเป็นอำนาจนิยม ลูกาแชนกายังคงใช้นโยบายหลายประการจากยุคโซเวียต เช่น กรรมสิทธิ์ของรัฐในเศรษฐกิจส่วนใหญ่ การเลือกตั้งภายใต้กฎของลูกาแชนกาถูกวิพากษ์วิจารณ์อย่างกว้างขวางว่าไม่ยุติธรรม และตามรายงานของประเทศและองค์กรระหว่างประเทศต่าง ๆ การต่อต้านทางการเมืองได้ถูกปราบปรามอย่างรุนแรง เบลารุสเป็นประเทศสุดท้ายในยุโรปที่ยังคงใช้โทษประหารชีวิต คะแนนดัชนีประชาธิปไตยของเบลารุสนั้นต่ำที่สุดในยุโรป เบลารุสถูกระบุว่า "ไม่เสรี" โดยองค์การฟรีดอมเฮาส์ ถูกระบุว่า "ถูกกดขี่" ในดัชนีเสรีภาพทางเศรษฐกิจ และได้รับการจัดอันดับว่าเป็นประเทศที่เลวร้ายที่สุดสำหรับเสรีภาพสื่อในยุโรป ในดัชนีเสรีภาพสื่อประจำ ค.ศ. 2013–2014 ซึ่งองค์กรนักข่าวไร้พรมแดนเป็นผู้เผยแพร่โดยจัดเบลารุสอยู่ในอันดับที่ 157 จาก 180 ประเทศทั่วโลก
ใน ค.ศ. 2000 เบลารุสและรัสเซียได้ลงนามในสนธิสัญญาเพื่อความร่วมมือที่แน่นแฟ้นยิ่งขึ้น โดยก่อตั้งรัฐสหภาพรัสเซียและเบลารุส กว่าร้อยละ 70 ของประชากรเบลารุสจำนวน 9.49 ล้านคนอาศัยอยู่ในเขตเมือง ประชากรมากกว่าร้อยละ 80 เป็นชาวเบลารุส ชนกลุ่มน้อยขนาดใหญ่ได้แก่ ชาวรัสเซีย, โปแลนด์ และยูเครน นับตั้งแต่การลงประชามติใน ค.ศ. 1995 ประเทศเบลารุสมีภาษาราชการสองภาษาคือภาษาเบลารุสและภาษารัสเซีย รัฐธรรมนูญของเบลารุสไม่ได้ประกาศศาสนาอย่างเป็นทางการ แต่ศาสนาหลักของประเทศคือศาสนาคริสต์นิกายอีสเทิร์นออร์ทอดอกซ์ ศาสนาที่แพร่หลายมากเป็นอันดับสองของเบลารุสคือนิกายโรมันคาทอลิกซึ่งมีผู้นับถือจำนวนน้อยกว่ามาก ถึงกระนั้นเบลารุสก็เฉลิมฉลองวันคริสต์มาสและอีสเตอร์ของทั้งออร์ทอดอกซ์และคาทอลิกในฐานะวันหยุดประจำชาติ เบลารุสเป็นสมาชิกของสหประชาชาตินับตั้งแต่ก่อตั้ง, เครือรัฐเอกราช, องค์การสนธิสัญญาความมั่นคงร่วมกัน, สหภาพเศรษฐกิจยูเรเชีย และขบวนการไม่ฝักใฝ่ฝ่ายใด เบลารุสไม่ได้แสดงความปรารถนาที่จะเข้าร่วมสหภาพยุโรป แต่อย่างไรก็ตามก็ยังคงรักษาความสัมพันธ์ทวิภาคีกับองค์การ และในทำนองเดียวกันเบลารุสมีส่วนร่วมในโครงการสองโครงการของสหภาพยุโรป คือ หุ้นส่วนตะวันออกและการริเริ่มที่บากู